Διερεύνηση της αντιλαμβανόμενης ποιότητας υπηρεσιών ιαματικών λουτρών Βορείου Ελλάδος
Creators: name: Καράτση, Παναγιώτα Φιλίππου
Publisher: name: Aristotle University of Thessaloniki
Year: 2007
Subjects: Ποιότητα υπηρεσιών
Ιαματικά λουτρά
Ποιότητα
Υπηρεσίες
Αντίληψη ποιότητας
Service
Quality
Thermal waters

description: Η χώρα μας χαρακτηρίζεται από το ιδιαίτερο μορφολογικό και φυσικό της περιβάλλον. Η ποικιλομορφία της αποτέλεσε και εξακολουθεί να αποτελεί αντικείμενο μελέτης πολλών επιστημών, συμβάλλοντας έτσι καθοριστικά στην εξέλιξή τους. Ξεχωριστό συνθετικό του χαρακτήρα της αποτελεί η παρουσία πολυάριθμων Ιαματικών Πηγών. Οι ευεργετικές ιδιότητες των νερών που αναβλύζουν από ορισμένες φυσικές πηγές έγιναν ευρέως γνωστές από την αρχαιότητα με άμεση συνέπεια την εμφάνιση και την ανάπτυξη του ιαματικού τουρισμού. Αρχικά, ο ιαματικός τουρισμός απευθυνόταν σε άτομα με προβλήματα υγείας που είχαν ανάγκη να κάνουν χρήση των υδάτων των ιαματικών πηγών προκειμένου να θεραπεύσουν τις διάφορες παθήσεις τους. Έτσι, οι άνθρωποι που επέλεγαν την μορφή αυτή του τουρισμού προέρχονταν από μεγαλύτερες ηλικίες. Με την πάροδο όμως των χρόνων, μεταβλήθηκαν οι αντιλήψεις περί υγείας και διατυπώθηκαν νέοι ορισμοί όσον αφορά τον ιαματικό τουρισμό. Εξελίχθηκε σε σύγχρονο τύπο του θεραπευτικού τουρισμού και όχι μόνο, με μεγαλύτερη εξειδίκευση και επέκταση δραστηριοτήτων αξιοποιώντας τη χρήση νέων τεχνολογιών. Ωστόσο, η ποιότητα των παρεχόμενων υπηρεσιών στα ιαματικά λουτρά δεν έχει ακόμη διερευνηθεί. Αντικείμενο της παρούσας έρευνας είναι η διερεύνηση των αντιλήψεων των σύγχρονων χρηστών των Ιαματικών Λουτρών, όπως αυτά έχουν διαμορφωθεί σήμερα. Για το σκοπό αυτό συντάχθηκε ένα ερωτηματολόγιο βάση των δέκα διαστάσεων ποιότητας μοντέλου SERVQUAL, ενώ χρησιμοποιήθηκε δείγμα 602 συνολικά λουομένων, ηλικίας 18 έως 80 ετών. Σύμφωνα με τα αποτελέσματα, το μεγαλύτερο ποσοστό που επισκέπτεται τα ιαματικά λουτρά είναι άντρες, γεγονός που δείχνει την μεγαλύτερη ευαισθητοποίησή τους απέναντι σε θέματα υγείας και αναψυχής σε σχέση με τις γυναίκες, κάτι που δεν ίσχυε παλιότερα. Οι περισσότεροι λουόμενοι είναι ενήλικες, μορφωμένοι, με ικανοποιητική οικονομική κατάσταση και επισκέπτονται τα λουτρά κάποιες φορές. Εμφανίζονται να είναι σχετικά ευχαριστημένοι από τις υπηρεσίες των λουτρών, θα προτιμούσαν να υπήρχε περισσότερη καθαριότητα στις εγκαταστάσεις και το προσωπικό να απαρτίζεται από άτομα πιο ειδικευμένα στο αντικείμενο των ιαματικών νερών. Το σημαντικότερο είναι ότι οι λουόμενοι κρατούν ουδέτερη στάση όσον αφορά το να επισκεφτούν ξανά τα λουτρά αν οι τιμές αυξηθούν, γεγονός που δείχνει ότι θα πρέπει να υπάρξει βελτίωση στην ποιότητα των παρεχόμενων υπηρεσιών. Τέλος, λαμβάνοντας υπόψη τα παραπάνω στοιχεία προτείνεται μια δέσμη από απαραίτητες ενέργειες για τη βελτίωση και την καλύτερη ανάπτυξη του ιαματικού τουρισμού στη χώρα μας.
description: Our country is characterized by its particular morphological and natural environment. Its diversity has been and still continues being subject of study of a lot of sciences, contributing thus decisive in their development. The presence of many Thermal Waters constitutes its separate synthetic character. The beneficial attributes of waters coming from certain natural sources became widely known from the antiquity with direct consequence the appearance and the growth of Thermal Waters tourism. Initially, the Thermal Waters tourism was addressed in individuals with health problems who needed to make use of Thermal Waters in order to cure various diseases. Thus, the persons that chose this form of tourism were older people. However, during the last years, the perceptions about health changed and new definitions were given with regard to Thermal Waters tourism. It was developed to a modern type of therapeutic tourism and a lot more, with bigger specialisation and extension of activities making use of new technologies. However, the quality of provided services in the Thermal Waters Baths still has not been investigated. Object of this research is the investigation of perceptions of modern users of Thermal Waters Baths, as these have been shaped today. For this aim a questionnaire based on ten dimensions of quality of SERVQUAL model was made and a sample of 602 users, 18 until 80 years old, was used. According to the results, the bigger percentage that visits the Thermal Waters Baths are men, showing their bigger sensitization toward subjects of health and recreation concerning to women, something that was not happening before. Most bathers are adults, educated, with satisfactory economic situation and visit the baths certain times. They seem to be relatively satisfied from the services of baths, they would prefer more cleanness in the installations and the personnel to be composed from individuals more specialised in the object of Thermal Waters. Most important is that the bathers keep neutral attitude with regard to visit again the baths if the prices are increased, something that shows that the quality of provided services should be improved. Finally, taking into consideration the above elements is proposed some essential actions for the improvement and the better growth of Thermal Waters tourism in our country.